**יום ד' בזום – תהליכי פרידה**

נרצה להתייחס עם הרכזות ביום זה לתהליכי הפרידה שעלינו לנהל בשבטים. נדבר על סגנונות פרידה שלנו, של חניכים/ות ושל המדריכים/ות, תהליכי פרידה שעלינו להיערך אליהם וכיצד לעשות זאת. נרצה לעשות זאת מתוך הידע שיש לנו על פרידות לאורך השנים, אך גם להתמקד בידע שקיים בשטח ואצל הרכזות, בניהול של הרכזות הוותיקות.

חלק א' – חוויה אישית של פרידות

נתחיל במצגת, ובשאלות על החוויה האישית שלהן בפרידות – מה היא פרידה בשבילי? איך אני מכיר/ה את עצמי בפרידות? נתחיל לדבר קצת על דפוסים של פרידות.

חלק ב' – דפוסי פרידות בשבט של מדריכ/ה וחניכ/ה וניהול של תהליך פרידה

איך הדפוסים האלה יכולים לבוא לידי ביטוי בפרידות בשבט?

להתייחס לדפוסי פרידה / התנהגויות נפוצות במפגש עם פרידה.

להפריד בין חניכ/ה למדריכ/ה – איך עוזרים/ות למדריכ/ה לנהל את תהליך הפרידה יחד עם הדפוסים שלו עצמו?

שקופית שמתייחסת לכך שאנחנו צריכים בתכנון של הפרידה להתייחס גם לדפוס של החניכ/ה בפרידות, איך ניתן לזהות וגם להתייחס לזה, וגם מה התהליך שצריך להיות בהתאם למאפיינים של החניכ/ה ולצורך שלו (קושי בוויסות רגשי ומתוך כך אקטינג אאוט של רגשות הפרידה, קושי בהתמודדות עם שינויים וצורך בתהליך הדרגתי, חיבור עמוק למדריכ/ה שידרוש פרידה הדרגתית)

חלק ג' – שיתוף עמיתים

נתחלק לחדרים בו כל רכזת וותיקה תנהל חדר שיעסוק בסוג מסויים של פרידה, ונעשה מעין "הכה את המומחה". בכל חדר נקיים למידת עמיתות ושיתוף של דילמות בהקשר לסוג הפרידה הספציפי, וחשיבה על ניהול ותכנון תהליך פרידה מיטבי לפי שאלות מנחות (מצ"ב).

רכזות בכל חדר:

דני – דרור

דנה – ת"א יפו

אופיר

**סוגי החדרים:**

פרידה בין חניכים/ות למדריך/ה,

שכבת שמיניות המסיימת את השבט,

פרידה מדמויות בוגרות המסיימות את תפקידן בשבט (מרכז/ת, מדריכ/ת שכבה, דרג מתנדב).

שאלות מנחות לחדרים:

שיתוף בדילמות שלהן

שותפים/ות שלי בפרידה הספציפית?

מול מי מתקיים התהליך?

באיזה פורום נכון לפתוח את הנושא וללוות אותו? בפורום הנהגתי, מול המרכזים/ות, מול צוותי ההדרכה? ואיך נכון לעשות את זה?

מה כולל תהליך פרידה כזה לדעתן?

עשה ואל תעשה – מה בעיניכן נכון לעשות/לומר במסגרת תהליך הפרידה, מה לא כדאי לעשות/לומר ביחס לסוג הפרידה הספציפי.

לבסוף נחזור למליאה ונשתף בעשה ואל תעשה שבנו, יחד עם נקודות שאנחנו נוסיף במידה ולא יעלו. בנוסף נדבר על מספר דגשים שקשורים גם בהכנה שלנו כחלק מהפרידה את השטח לקראת שנה הבאה, בין אם בשיבוצים, בשיח על שנת שירות וכו'.

|  |  |
| --- | --- |
| **עשה** | **אל תעשה** |
| הכנה הדרגתית לפרידה. | הבטחות ( כי הבטחות צריך לקיים). |
| תיאום ציפיות על תהליך הפרידה-  מי, מה, מתי? | בלי מתנות גדולות. אפשר תמונה או מתנה סמלית אחרת. |
| מתן לגיטימציה ושיח על רגשות- שלכם ושל החניכים. | אל תעשה מה שלא היה לך נח במהלך השנה... פייסבוק/טלפון וכו'. |
| ראייה לעתיד- שימור המטרות שהשגנו. | שבירת דיסטנס- הייתם דמות במהלך השנה- אין סיבה שעכשיו תשברו את זה. |